habitatsbs.com

Хабитат СБС учатва на ИТИ’2015
2015-11-16 08:00 - 17:00 (Europe/Sofia)
Хабитат Сошъл Бизнес Солюшънс участва в Шестото национално изложение ИЗОБРЕТЕНИЯ, ТРАНСФЕР, ИНОВАЦИИ – ИТИ’2015, 12-14 ноември 2015 г., в Националния Дом на Техниката. Изложението бе организирано от Съюза на изобретателите в България, под патронажа на Министерство на икономиката и се проведе в рамките на дните на изобретателството и иновациите.
В него участваха над 60 изобретатели в различни сфери на дейност:
• Човешки потребности (селско стопанство, храни, здраве, равлечения, спортове, игри)
• Преобразуващи операции (разделяне, смесване, оформяне, печатане); транспортиране
• Химия, Металургия
• Текстил, Хартия
• Неподвижни конструкции (сгради, мини и т.н.)
• Механика, Осветление, Отопление и Оръжие
• Физика (инструменти, фотография, кинематография, музикални инструменти, нуклеотиди, контролни уреди и инструменти, компютърен софтуер с техническо приложение, образование
• Електричество
• Нови сортове растения и породи животни.
Топлоизолационният продукт от рециклирани отпадъци от текстил – ТИПРОТ, на Хабитат Сошъл Бизнес Солюшънс и неговият основен автор проф. Маргарита Незнакомова, бяха отличени с Голямата награда. Тя бе връчена от Председателя на Патентното ведомство на Република България проф. д-р Камен Веселинов. Продуктът бе разработен по проект „Топлоизолационни материали от текстилни отпадъци – разработване на иновативен продукт и технология за неговото производство”, договор BG161PO003-1.1.05-0270-C0001, по процедура BG161PO003-1.1.05 „Разработване на иновации от стартиращи предприятия”, по Оперативна програма „Развитие на конкурентоспособността на българската икономика“.

Стройко 2000
2015-10-14 10:00 - 2015-10-18 19:00 | НДК, НДК, София
Хабитат Соушъл Бизнес Солюшънс ЕООД, представя своята новоразработена иновативна топлоизолация ТИПРОТ на тазгодишното издание на Стройко 2000. Топлоизолационният продукт е произведен от рециклирани текстилни отпадъци по проект, финансиран от процедура BG161PO003 – 1.1.05 „Разработване на иновации от стартиращи предприятия“, по Оперативна програма „Развитие на конкурентноспособността на българската икономика“. Този продукт показва амбицията на Хабитат България да подобри достъпността на енергоспестяващите жилищни ремонти чрез осигуряването на екологичен и ресурсно-ефективен топлоизолационен материал с високи топлотехнически характеристики и ниска цена.
Може да посетите щанда на дружеството по време на Стройко 2000, в НДК от 10:00 до 19:00ч.
